35 Elihu toaa so kae sɛ:2 “Wugye di paa sɛ woyɛ ɔtreneeni, a enti woka sɛ,‘Meteɛ sen Onyankopɔn’?+3 Efisɛ woka sɛ, ‘Meyɛ nea ɛteɛ mpo a, sɛ ɛmfa wo* ho?Meyɛɛ bɔne mpo a, sɛ anka eye?’+4 Mɛma wo mmuae,Wo ne wo nnamfo+ a wɔka wo ho no.5 Ma w’ani so hwɛ ɔsoro na hwɛ;Hwɛ omununkum+ a ɛwɔ soro koraa sen wo no.6 Sɛ woyɛ bɔne a, ɛka no dɛn?+Na sɛ woma wo mmarato dɔɔso a, ɛdɛn na ɛbɛyɛ no?+7 Sɛ woyɛ adetrenee a, ɛdɛn na ɛma onya,Na dɛn na onya fi wo hɔ?+8 Woyɛ bɔne a, wo yɔnko nipa mmom na ɛbɛhaw no,Na sɛ woyɛ adetrenee a, onipa ba na woyɛ ma no.9 Nhyɛso bebrebe na ɛma nnipa teɛm;Wosu hwehwɛ nea obeyi wɔn afi atumfo nhyɛso* ase.+10 Nanso obiara mmisa sɛ, ‘Ɛhe na Onyankopɔn, me Bɔfo Kɛse no wɔ,+Nea ɔma wɔto nnwom anadwo no?’+11 Ɔkyerɛkyerɛ yɛn+ sen asaase so mmoa,+Na ɔma yehu nyansa sen wim nnomaa.12 Nnipa teɛm, nanso ommua,+Abɔnefo ahantan nti.+13 Ampa, Onyankopɔn ntie osu hunu,*+Na ade nyinaa so Tumfo no mfa n’adwene nkɔ so.14 Ɛnde sɛ wokeka sɛ wunhu no a, ɛno na obetie anaa?+W’asɛm no da n’anim, enti kɔ so ara twɛn no.+15 Efisɛ ɔmfaa abufuw mmɛtwee w’aso,Na ɔmfaa n’adwene nkɔɔ wo kasa hunu no so.+16 Hiob bue n’ano kwa;Ɔkeka nsɛm pii a onni ho nimdeɛ.”+
twi_Latn